- **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. DRAFT din .09.2019

 Ca urmare a solicitării de emitere a acordului de mediu adresate de **COMUNA PORUMBENI**, cu sediul în comuna Porumbeni, sat Porumbenii Mari, nr. 244/A , judeţul Harghita înregistrată la Agenţia pentru Protecţia Mediului Harghita cu nr.4978 din 21.05.2019, completată cu nr.6628/16.07.2019, nr.6989/22.07.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **06.06.2019** că proiectul „**REABILITARE SISTEM DE CANALIZARE ÎN COMUNA PORUMBENI, SATELE PORUMBENII MARI ȘI PORUMBENII MICI, județul Harghita”** propus a fi amplasat în comuna Porumbeni, sat Porumbenii Mari și Porumbeni Mici, județul Harghita.

 - nu se supune evaluării impactului asupra mediului.

 **Justificarea prezentei decizii:**

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Caracteristicile proiectului:

1. proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct.13, lit. a, orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau prezenta anexă,deja autorizate, executate sau în curs de a fi executate,care pot avea efecte semnificative negative asupra mediului, coroborat cu pct.10, lit. f.) construcția căilor navigabile interioare, altele decât cele prevăzute în anexa nr.1, lucrări de canalizare și lucrări împotriva inundațiilor ;
2. Justificarea potrivit criteriilor prevăzute în anexa nr.3;

**1.Caracteristicile proiectelor**

**a) dimensiunea și concepția întregului proiect:**

Prin acest proiect se dorește reabilitarea sistemului de canalizare, dar în mod deosebit reabilitarea a 9 buc satali de pompare din cele 11, precum și alte lucrări aferente, descrisă mai jos, în comuna Porumbeni, satele Porumbenii Mari, Porumbenii Mici și Satul de Vacanță.

Reabilitarea sistemului de canalizare cuprinde:

- Înlocuirea totală a 7 stații de pompare apă așezată 7 buc;

- Înlocuirea stație de pompare numai utilaje, păstrând anvelopa inițială 2 buc;

- Automatizare și integrare în sistem SCADA (SPAU 10 și 11) 2 buc;

- Înlocuire cămine de vizitare DN 1000 mm 15 buc;

- Extindere conducte și accesorii la conducte PEID, DN 90 mm 118 ml;

- Dezafectare conducte PVC DN 200 mm 102 ml;

- Extindere conducte și accesorii la conducte PVC, DN 200 mm 119 ml;

- Reabilitarea radierului căminelor de vizitare D=1000 mm amplasate în domeniul public cu adâncimea medie de 2,00 m(0,314 mc beton simplu) 97 buc;

- Racorduri de canalizare menajeră, inclusiv cămin din material plastic D315, cu capac carosabil, racord de lungime medie Lmed=6 m 10 buc;

- Schimbarea conductelor avariate 1000 m;

- Spălarea conductelor existente PVC și execuție inspecție video 6000 m;

- Montarea unei debitmetru electromagnetic pentru monitorizare ape uzate 1 buc;

- Procurare softwer SCADA compatibil cu al operatorului ptr. 11 buc SPAU 1 buc;

La conducte și cămine se vor executa următoarele lucrări:

* Spălarea căminelor de canalizare, a stațiilor de pompare și a conductelor de canalizare;
* Execuție inspecție video pentru sistem canalizare cu scurgere liberă;
* Reabilitarea căminelor de canalizare, astfel încât să corespundă prescripțiilor normelor și standardelor în vigoare;
* Schimbarea conductelor avariate sau folosirea metodelor TT, conform normativ GP 127/2014;
* Reabilitarea izolației termice și a protecției termoizolației la supratraversările avariate;
* Schimbarea totală a subtraversării SCV11 prin metodă clasică( săpătura);
* Contaminizarea apelor uzate evacuate în rețeaua orașului Cristuru-Secuiesc;

b) **cumularea cu alte proiecte existente şi/sau aprobate**: Nu este cazul.

c) **utilizarea resurselor naturale, în special a solului, a terenurilor, a apei şi a biodiversităţii**: Nu se ocupă alte suprafețe

d)Cantitatea și tipurile de deșeuri generate

Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.

Deşeurile de pământ (cod deşeu 17.05.04) vor fi utilizate pentru reamenajarea amplasamentului.

Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.

În timpul funcționării: Nu este cazul.

 d) poluarea și alte efecte nocive:

- emisii în apă: - *în faza de construire poate fi crescută turbiditatea apei la construirea podului, care va fi doar un efect temporar. Se vor lua măsuri pentru evitarea poluării apei de suprafață.*

*- în fază de exploatare-efectele vor fi pozitive. Se va asigura scurgerea debitelor mari în albia minoră. Lucrările nu vor afecta regimul apelor subterane.*

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: Construcția nu va fi dotată cu utilaje generatoare de zgomot și vibrați, surse de zgomot și vibrații vor fi temporar numai în timpul execuției lucrărilor, acestea fiind: mijloacele de transport materiale și utilajele de construcții din mică mecanizare.

Amenajările și dotările pentru protecția împotriva zgomotului și vibrtațiilor;

Având în vedere destinația și specificul lucrărilor nu se prevăd amenajări, dotări sau rfestricții în timpul execuției, împotriva zgomotului și vibrațiilor.

 e) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

 f) riscurile pentru sănătatea umană: Nu este cazul.

 **2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în comuna Porumbeni, sat Porumbenii Mari, Porumbenii Mici și , județul Harghita pe terenuri aflate în proprietatea Comunei Porumbeni, conform Certificatul de Urbanism nr. 1/11.02.2019 emis de Comuna Porumbeni , folosință actuală pod pe drum comunal.

**b) bogăția, disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: **Amplasamentul proiectului se află în situl de importanță comunitară ROSCI0357 Porumbeni și ROSCI0383 Râul Târnava Mare între Odorheiu Secuiesc și Vânători.**

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, o mică parte a intravilanului comuna Porumbeni, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g)cumularea impactului cu impactul altor proiecte existente și/sau aprobate; Nu este cazul.

**….II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

1. O parte din amplasamentul proiectului (conducte și stațiile de pompare SP1 și SP8) se află în siturile de importanță comunitară ROSCI0383 Râul Târnava Mare dintre Odorheiu Secuiesc și Vânători suprapusă și peste ROSCI0357 Porumbeni.
2. în imediata vecinătate ale amplasamentelor există specii ocrotite enumerate în Formularul Standard ale sitului de importanță comunitară ROSCI0383 Râul Târnava Mare dintre Odorheiu Secuiesc și Vânători și specii ocrotite enumerate în Planul de management al ariei ROSCI0357 Porumbeni (mai specii de amfibieni, pești, specii de păsări și lilieci)
3. punctul de vedere nr. 160/ST.HR/18.07.2019 și avizul favorabil nr. emisă de Agenția Națională pentru Arii Naturale Protejate
4. punctul de vedere nr. 14453/LMZ/315D/31.07.2019 emisă de Administrația Bazinală de Apă Mureș
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu , sunt:**

-S-a emis Avizul de gospodărire a apelor XXXXXXXXde către ABA Olt, SGA Harghita

**Condițiile de realizare a proiectului:**

1. **Respectarea prevederilor Avizului de gospodărire a apelor nr.XXXXXXX emis de ABA Mureș.**
2. **Respectarea condițiilor impuse avizul nr.160/ST.HR./18.0.2019 emis de Agenția Națională pentru Arii Naturale Protejate Serviciul Teritorial Harghita;**
3. Refacerea mediului şi readucerea în starea iniţială a suprafeţelor afectate temporar prin realizarea proiectului.
4. este interzisă organizarea de șantier în ariile naturale protejate
5. în urma înlocuirii stațiilor de pompare și prin spălarea căminelor de canalizare este interzisă evacuarea apelor uzate în râul Târnava Mică
6. respectarea condițiilor impuse prin avizul nr. emisă de Agenția Națională pentru Arii Naturale Protejate
7. este interzisă depunerea materialelor de umplutură în ariile naturale protejate

Proiectul propus nu necesită parcurgerea celorlalte etape ale procedurii de evaluare adecvată.

1. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

p. ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

 JÁNOSI Teréz-Rozália geogr.MIHÁLY István